open-index/open-wikipedia-markdown huggingface dataset:
Anugerah Filem India Sedunia

Anugerah Filem India Sedunia atau GIFA merupakan anugerah yang diadakan khusus buat industri perfileman dari Bollywood.Setiap tahun, majlis ini diadakan di luar India bagi memperkenalkan kepada masyarakat dunia mengenai industri perfileman India.Antara tempat yang pernah menjadi lokasinya ialah Genting Highland, Singapura, Afrika Selatan dan London.

## GIFA 2006

Kuala Lumpur, Malaysia telah dipilih menjadi tuan rumah kepada majlis penyampaian Anugerah Filem India Sedunia (GIFA 2006) pada 17 Disember 2006.Antara bintang-bintang Bollywood yang hadir adalah seperti Amitabh Bachchan, Shah Rukh Khan, Salman Khan, Rani Mukherjee, Priyanka Chopra dan Ameesha Patel.

Acara gilang-gemilang yang diadakan selama tiga hari itu dianjurkan oleh One Big Option Sdn. Bhd. dengan kerjasama Kementerian Pelancongan Malaysia dan Popcorn Entertainment Pvt. Ltd. of India. Majlis itu dinaungi oleh isteri Timbalan Perdana Menteri, Datin Seri Rosmah Mansor.

Acara akan dimulakan dengan tayangan perdana filem terbaru arahan Ravi Chopra iaitu Baabul yang akan diadakan di pawagam Tanjong Golden Village KLCC pada 7 Disember. Tayangan perdana itu akan dihadiri oleh para pelakon utama filem tersebut iaitu Amitabh Bachchan, Hema Malini, Salman Khan, Rani Mukherjee dan John Abraham.

Keesokannya pula, peminat dapat menyaksikan perlawanan bola sepak selebriti antara menteri-menteri Malaysia dan bintang-bintang Bollywood di Stadium Nasional, Bukit Jalil, Kuala Lumpur.

Pada sebelah malamnya pula, sebuah majlis amal dan pertunjukan fesyen akan diadakan di Hotel Palace of the Golden Horses. Rekaan pereka fesyen terkenal dari India iaitu Vikram Phadnis dan pereka tempatan, Datuk Bernard Chandran akan diperagakan.

Acara kemuncak Gifa 2006 iaitu malam penyampaian anugerah pula akan diadakan di Stadium Putra, Bukit Jalil. Barisan artis yang akan membuat persembahan adalah Shah Rukh Khan, Salman Khan, Abhishek Bachchan, Priyanka Chopra, Katrina Kaif dan Ameesha Patel. Pengacara untuk malam anugerah itu nanti pula adalah Arshad Warsi dan Amrita Arora.
Yahya Sulong

Datuk **Yahya Sulong** (1928 – 6 Februari 2013) juga dikenali sebagai **Pak Ya** merupakan seorang pelakon dan pelawak di Malaysia.

## Kehidupan peribadi
Pak Ya yang sudah empat kali mendirikan rumah tangga dan mempunyai 11 orang anak, enam cucu dan dua cicit itu kini kekal dengan isteri tercinta Datin Alisah Ali.

Selain menjadi anak seni, dia pernah bertugas sebagai anggota keselamatan selepas pentas bangsawan ditutup pada 1948. Untuk meneruskan sumber rezeki, dia menyertai pasukan polis dan bertugas di bahagian skuad hutan. Pak Ya bertugas pada zaman komunis di Balai Polis Ipoh, Perak.

## Filemografi

### Filem

### Drama

## Bangsawan

* Laila Majnun
* Batu Belah Batu Bertangkup

## Diskografi

### Album
Pernah bersama kumpulan 4 Serama dulu pernah menghasilkan album berjudul Rencah Ketawa Asam Pedas bersama Mek Habsah dan Osman Kering.

Lain-lain album yang dihasilkan Pak Ya ialah Oh Fatimah dan Apa Dah Jadi.

## Anugerah
* Pingat Jasa Kebaktian (PJK) daripada Gabenor Pulau Pinang

## Kematian

* Setelah menderita mengalami penyakit asma serta jantung, Beliau telah meninggal dunia pada jam 6.45 petang Rabu, 6 Februari 2013 di Hospital Kuala Lumpur. Beliau meninggalkan balunya, Alisah Ali pada usia 85 tahun.

## Rujukan

## Pautan luar
*
Perhimpunan Agung UMNO 2006

**Perhimpunan Agung UMNO 2006** diadakan di Pusat Dagangan Dunia Putra(PWTC), Kuala Lumpur merupakan persidangan tahunan Pertubuhan Kebangsaan Melayu Bersatu edisi ke 57.Persidangan ini berlansung dari 13 November 2006 sehingga 17 November 2006.

Persidangan agung ini merupakan medan untuk para pemimpin UMNO dari seluruh negara kecuali dari Sarawak(UMNO tidak mempunyai cawangan di Sarawak) untuk memberikan pendapat, pandangan dan perbincangan dengan seluruh perwakilan UMNO mengenai hal-hal parti, perjuangan Melayu serta hal-hal mengenai pentadbiran kerajaan.

Perhimpunan kali ini dirasmikan oleh presiden parti UMNO, Abdullah Ahmad Badawi. Selain itu perhimpunan ini dihadari oleh presiden-presiden parti komponen Barisan Nasional seperti MCA, MIC, Gerakan, PPP, PBB dan lain-lain.

## 12 Gagasan Presiden UMNO
Abdullah Ahmad Badawi menggariskan 12 gagasan di dalam perhimpunan agung semasa ucapan dasarnya.Gagasan ini pernah dibentangkannya di Dewan Rakyat pada 3 November 2003.12 gagasan tersebut ialah:

# Kepimpinan politik berperanan sebagai penggerak dan peneraju kepada kepimpinan lain
# Sistem demokrasi disuburkan melalui tanggungjawab secara kolektif
# Membangunkan modal insan melalui program pendidikan berkualiti dan holistik
# Menjamin pertumbuhan ekonomi dengan menerokai sumber baru
# Membangunkan masyarakat perdagangan, perindustrian bumiputera, masyarakat sains dan teknologi bumiputera
# Mengiktiraf peranan sektor swasta untuk menjana pertumbuhan ekonomi
# Meningkatkan prestasi sektor awam sebagai pemudah cara membantu sektor swasta
# Menangani rasuah dengan penekanan kepada pendekatan pencegahan disamping pendekatan punitif
# Menguatkusakan undang-undang secara tegas lagi telus terutama menangani jenayah
# Menggalakkan penyertaan aktif warga muda dan emansipasi wanita yang lebih seimbang
# Mempertahankan kedaulatan negara bangsa di peringkat antarabangsa
# Mmbina perpaduan nasional melalui semangat berkongsi kuasa sebagai tunjang kekuatan negara bangsa
Replikasi DNA

**Replikasi DNA**  atau **pereplikaan DNA**  ialah proses untuk menyalin bebenang DNA. Oleh sebab bebenang DNA adalah anti-selari dan saling melengkapi, setiap bebenang boleh bertindak sebagai templat untuk membuat salinan bagi bebenang yang bertentangan. Bebenang templat dikekalkan pada keseluruhannya dan bebenang baru dicipta daripada nukleotida trifosfat. Proses ini dipanggil *[[replikasi separa konservatif]]*. Secara ideal, kedua-dua bebenang yang dihasilkan adalah sama tetapi pada hakikatnya, kesilapan sering berlaku, walaupun terdapat baca pruf dan mekanisme semak salah bagi memastikan kesetiaan pada tahap yang amat tinggi.

Dalam satu sel, langkah ini adalah wajib sebelum pembahagian sel boleh berlaku. Prokariot tidak henti-henti mereplikakan DNAnya dan penciptaan satu kromosom baru adalah langkah mengehad bagi pembahagian sel. Untuk eukariot, pengaturan masa amat dikawal dan ini berlaku semasa fasa S dalam kitaran sel, dan mendahului mitosis atau meiosis. Proses ini juga dapat dilaksanakan *in vitro* dengan menggunakan komponen-komponen bancuhan atau tiruan dalam sebuah proses yang dikenali sebagai PCR.

DNA boleh disintesiskan secara buatan, tetapi proses ini pada asasnya bukannya proses pengulangan, dan hanya menghasilkan satu bebenang DNA.

## Lihat juga
* DNA
* Genetik
* Hipotesis bebenang DNA kekal
* Teknologi DNA rekombinan

## Rujukan

## Pautan luar
* Bengkel DNA
* Sarapan Pagi Johan Membuat Replikasi - teks peringkat permulaan yang kreatif mengenai proses daripada Majalah Suku Tahunan Kreatif Sains
* Animasi Pereplikaan DNA – animasi Flash
* Protokol Tindak Balas Berantai Polymerase Asas 
* Biologi Animasi
*
Mohammed Alim Khan

Amir **Mohammed Alim Khan** (1880 - 1944) ialah amir terakhir Dinasti Manghit serta amir terakhir Amiriah Bukhara di Asia Tengah. Baginda yang memerintah dari 3 Januari 1911 hingga 30 Ogos 1920 juga merupakan keturunan langsung Genghis Khan yang terakhir untuk menjadi raja sebuah negara. Selain itu, Alim Khan juga merupakan raja pertama serta raja Manghit yang tunggal untuk menggunakan gelaran Kalifah. Walaupun Bukhara merupakan sebuah negeri naungan Empayar Rusia sejak dari tahun 1873, amir-amirnya mengendalikan seluruh hal-ehwal dalam negeri sebagai raja mutlak.

## Biografi ringkas
Pada usia 13 tahun, Alim Khan dihantar oleh bapanya, Amir Abdulahad Khan ke Santo Petersburg selama tiga tahun untuk mempelajari teknik-teknik kerajaan dan ketenteraan moden. Pada tahun 1896, selepas diiktiraf sebagai Putera Mahkota Bukhara oleh kerajaan Rusia, beliau pulang ke tempat asalnya. 

Alim Khan membantu bapanya mentadbirkan Bukhara selama dua tahun dan kemudian dilantik sebagai gabenor daerah Nasef. Selepas memerintah di sana selama 12 tahun. beliau dipindahkan ke wilayah utara Karminah dan memerintah kawasan tersebut selama dua tahun lagi sehingga kemangkatan bapanya pada tahun 1910. 

Pemerintahan Alim Khan bermula dengan banyak janji. Pada mula-mulanya, baginda mengumumkan bahawa baginda tidak akan mengharapkan atau menerima sebarang hadiah, dan mengharamkan pegawai-pegawainya  mendapatkan rasuah daripada orang awam atau mengenakan cukai secara sendirian. Walaupun demikian, sikap Alim Kham terhadap rasuah, cukai, dan gaji kakitangan kerajaan mula berubah dengan berlalunya masa. 

Pertikaian-pertikaian antara puak tradisionalis dan puak reformis tamat dengan kemenangan puak tradisionis serta pembuangan ahli-ahli puak reformis ke  Moscow dan Kazan. Adalah dipercayai bahawa Alim Khan yang pada mula-mulanya lebih suka akan pemodenan dan puak reformis kemudian menyedari bahawa matlamat-matlamat mereka yang akhir tidak mempunyai tempat, baik untuknya mahupun untuk keturunan-keturunannya, menjadi raja. Sebagaimana dengan leluhur-leluhurnya, Alim Khan adalah seorang raja tradisional. Baginda berfikir-fikir tentang gagasan reformasi hanya sebagai alat untuk mengawal golongan imam, serta juga untuk mengukuhkan pemerintahan Manghit .

Aini Sadriddin, salah satu penulis bahasa Tajik yang penting, memberikan gambaran yang hidup tentang kehidupan di bawah pemerintahan Amir dalam karyanya, *Pertanda Bukhara* ("Jallodon-i Bukhara"). Beliau pernah disebat kerana menuturkan bahasa Tajik.

Apabila puak Bolshevik menakluki Bukhara pada tahun 1920 dan mengisytiharkan pembentukan Republik Rakyat Bukhara, Alim Khan melarikan diri ke Kabul di Afghanistan dan mangkat dalam buangan pada tahun 1944.
Misaki Ito

**Misaki Ito** atau nama sebenarnya **Tomoko Anzai** merupakan seorang pelakon yang terkenal di Jepun.Misaki lahir pada 26 Mei 1977, 

## Drama
*Maison Ikkoku, TV Asahi (2007)
*Densha Otoko DX~Saigo no Seizen (2006)
*Sapuri (2006)
*Kiken na Aneki (2005)
*Densha Otoko (2005) - berlakon sebagai Hermes yang bercinta dengan Densha Otoko(Pemuda Keretapi)
*Tiger & Dragon (2005)
*HOTMAN 2, TBS (2004)
*Itoshi Kimie (2004)
*Kunimitsu no Matsuri (2003)
*Ryuuten no ouhi - Saigo no koutei, TV Asahi (2003)
*Tokyo Love Cinema (2003)
*Yoomigaeri (2003)
*Blackjack ni Yoroshiku, TBS (2003)
*Taiho shichauzo (You're Under Arrest) (2002)
*Lunch no Joou (2002)
*Gokusen (2002) - berlakon sebagai Cikgu Sizuka, guru yang diminati di sekolah, rakan kepada Cikgu Yankumi
*Suiyoubi no Jouji (2001)
*Beauty 7 (2001)
*Shin Omizu no Hanamichi (2001)
*Love Complex (2000)

## Filem

*Tsubakiyama: Kachou no Nanoka-kan (2006)
*About Love (2005)
*Tsuri Baka Nisshi 16 (2005)
*海貓 Umineko (2004)
*白髮鬼 Face to Face (2004)
*9 Souls (2003)
*咒怨 Ju-on: The Grudge (2003)
*黃泉復活 Yomigaeri (2002)
*模仿犯 Moho Han (2002)

## Komersil

*Shiseido (2005)
*Hitachi
*Vodafone
*Choya
*Nestle Japan
*Mazda
*Seiko
*ANA
*Daiwa Securities

## Pendapatan

*2004 : lebih kurang 88,760,000 Yen 
*2003 : lebih kurang 43,410,000 Yen
Surah Ali 'Imran

**Surah Ali Imran** ( آل عمران )yang terdiri dari 200 ayat ini adalah surat Madaniyyah. Dinamakan *Ali 'Imran* kerana memuat kisah keluarga 'Imran yang di dalam kisah itu disebutkan kelahiran Nabi Isa a.s., persamaan kejadiannya dengan Nabi Adam a. s., kenabian dan beberapa mukjizatnya, serta disebut pula kelahiran Maryam puteri 'Imran, ibu dari Nabi Isa a.s. Surah al-Baqarah dan Ali 'Imran ini dinamakan Az Zahrawain (dua yang cemerlang), kerana kedua surat ini menyingkapkan hal-hal yang menurut apa yang disampaikan Al Qur'an disembunyikan oleh para Ahli Kitab, seperti kejadian dan kelahiran Nabi Isa a.s., kedatangan Nabi Muhammad s.a.w. dan sebagainya.

## Pokok-pokok isi
* Keimanan: Dalil-dalil dan alasan-alasan yang membantah orang Nasrani yang mempertuhankan Nabi Isa a.s.; ketauhidan adalah dasar yang dibawa oleh seluruh Nabi.
* Hukum-hukum: Musyawarah; bermubahalah; larangan melakukan riba.
* Kisah-kisah: Kisah keluarga 'Imran; perang Badar dan Uhud dan pelajaran yang dapat diambil daripadanya.
* Lain-lain: Golongan-golongan manusia dalam memahami ayat-ayat mutasyaabihaat; sifat-sifat Allah; sifat orang-orang yang bertakwa; Islam satu-satunya agama yang diredai Allah; kemudaratan mengambil orang-orang kafir sebagai teman kepercayaan; pengambilan perjanjian para Nabi oleh Allah; perumpamaan-perumpamaan; peringatan-peringatan terhadap Ahli Kitab; Ka'bah adalah rumah peribadatan yang tertua dan bukti-buktinya; faedah mengingati Allah dan merenungkan ciptaanNya.

## Hubungan surat Ali Imran dengan Surat An Nisaa'
# Surat Ali 'Imran disudahi dengan perintah bertakwa, sesuai dengan permulaan surat An Nisaa'.
# Dalam surat Ali 'Imran disebutkan peperangan Badar dan Uhud dengan sempurna, keterangan mana sebahagiannya diulangi dalam surat An Nisaa'.
# Dalam surat Ali 'Imran dikisahkan peperangan Hamraa-ul Asad yang terjadi setelah perang Uhud, dan peperangan itu disinggung pula dalam surat An Nisaa'.
# Dalam surat Ali 'Imran disebutkan bahawa banyak yang gugur di kalangan kaum muslimin sebagai Syuhadaa', yang bererti mereka meninggalkan anak-anak dan isteri-isteri mereka, maka dalam bahagian permulaan surat An Nisaa' disebutkan perintah memelihara anak yatim serta pembahagian harta pusaka.

## Pautan luar
* Surah Ali 'Imran // QuranAcademy.org
Surah Al-A’raaf

**Surah Al A'raaf** adalah surah ke-7 dalam Al Qur'an. Surah ini mempunyai 206 ayat dan termasuk dalam golongan surah Makkiyyah. Surah ini diturunkan sebelum turunnya Surah Al-An’aam dan termasuk golongan surah Assab 'uththiwaal (tujuh surah yang panjang). Dinamakan Al A'raaf kerana perkataan Al-A'raaf terdapat dalam ayat 46 yang mengemukakan tentang keadaan orang-orang yang berada di atas Al-A'raaf iaitu: tempat yang tertinggi di atas syurga dan neraka. 

## Isi kandungan
# Keimanan: Mentauhidkan Allah dalam berdoa dan beribadat; hanya Allah sendiri yang mengatur dan menjaga alam; menciptakan undang-undang dan hukum-hukum untuk mengatur kehidupan manusia di dunia dan di akhirat; Allah bersemayam di 'Arasy; bantahan terhadap kepalsuan syirik; ketauhidan adalah sesuai dengan fitrah manusia; Musa berbicara dengan Allah; tentang melihat Allah; perintah beribadat sambil merendahkan diri kepada Allah; Allah mempunyai al-Asmaaulhusna. 
# Hukum-hukum: Larangan mengikuti perbuatan dan adat istiadat yang buruk; kewajipan patuh kepada Allah dan rasul; perintah bersuci waktu solat; bantahan terhadap orang yang mengharamkan perhiasan yang dianugerahkan Allah; perintah makan makanan yang halal lagi baik dan larangan memakan yang sebaliknya. 
# Kisah-kisah: Kisah Nabi Adam a.s. dengan iblis; kisah Nabi Nuh a.s. dan kaumnya; kisah Nabi Soleh a.s. dengan kaumnya; kisah Nabi Syu'aib a.s. dengan kaumnya; kisah Nabi Musa a.s. dengan Firaun. 
# Dan lain-lain: Al Quran diturunkan kepada Nabi yang penghabisan dan perintah mengikutinya; Nabi Muhammad s.a.w. diutus untuk seluruh manusia; adab orang mukmin, adab mendengar pembacaan Al Quran dan berzikir; rasul bertanggungjawab menyampaikan seruan Allah; ganjaran terhadap orang-orang yang mentaati dan balasan orang yang mengingkari rasul; dakwah rasul-rasul yang pertama sekali ialah mentauhidkan Allah; tentang ashhaabul A'raaf yang berada antara syurga dan neraka; Allah pencipta makhluk; manusia adalah makhluk yang terbaik dijadikan Allah serta mempunyai kesediaan untuk baik dan untuk buruk; permusuhan syaitan terhadap Bani Adam; manusia khalifah Allah di muka bumi; kehancuran sesuatu kaum adalah kerana perbuatan mereka sendiri; Setiap bangsa mempunyai masa kejayaannya dan masa kehancurannya; Allah menguji manusia dengan kekayaan dan kemiskinan; istidraj azab Allah terhadap orang-orang yang mendustakan ayat-ayatNya.

## Pautan luar
Dengar bacaan di sini

## Rujukan
* Mukaddimah Al Qur'an versi terjemahan Jabatan Agama Republik Indonesia
Pembahagian sel

**Pembahagian sel** (dalam bahasa Inggeris: *cell division*), adalah merupakan proses pembahagian daripada satu sel induk kepada dua atau lebih sel anak yang baru.  Dalam eukariot, terdapat dua jenis pembahagian sel: pembahagian vegetatif, apabila setiap satu sel anak adalah sama secara genetik dengan sel induknya (mitosis), dan pembiakan sel pembiakan, apabila bilangan sel anak dikurangkan kepada separuh daripada asalnya, untuk menghasilkan gamet haploid (meiosis). Meiosis menghasilkan empat sel anak haploid dengan menjalani satu pusingan replikasi DNA diikuti oleh dua kali pembahagian: kromosom berhomolog terpisah untuk pembahagian pertama manakala kromatid kembar terpisah untuk pembahagian kedua.  Kedua-dua kitaran pembahagian sel digunakan untuk penghasilan semula organisma secara seksual pada satu ketika tertentu dalam kitaran hidup mereka, dan kedua-duanya dipercayai hadir dalam leluhur eukariot bersama yang terakhir.  Prokariot juga mengalami pembahagian sel vegetatif yang dikenali sebagai belahan dedua, apabila bahan genetik diasingkan sama rata kepada dua sel anak. Semua jenis pembahagian sel, tanpa mengira organisma, didahului dengan satu pusingan replikasi DNA.

Pembahagian sel merupakan asas biologi kehidupan. Untuk organisma satu sel seperti Ameba, pembahagian satu sel akan menghasilkan satu organisma lengkap yang baru. Dalam skala yang lebih besar, pembahagian sel membolehkan organisma pembiakan seks untuk berkembang daripada zigot satu sel, yang dihasilkan daripada pembahagian sel gamet. Selepas tumbesaran, pembahagian sel mebolehkan pembaharuan dan pembaikan sesuatu organisma.

## Galeri

## Rujukan

## Pautan Luar
* Tahap pemahaman pelajar terhadap konsep pembahagian sel dalam mata pelajaran biologi KBSM tingkatan empat
Surah Al-Anfaal

**Surah Al-Anfaal** adalah surah ke-8 pada Al Qur'an, surah ini mempunyai 75 ayat dan termasuk golongan surah-surah Madaniyyah kerana seluruh ayat-ayatnya diturunkan di Madinah. Surah ini dinamakan *Al Anfaal* yang bermaksud harta rampasan perang. Berhubung kata Al Anfaal terdapat pada permulaan surah ini dan juga persoalan yang menonjol dalam surah ini ialah tentang harta rampasan perang, hukum perang dan hal-hal yang berhubungan dengan peperangan pada umumnya. Menurut riwayat Ibnu Abbas r.a. surah ini diturunkan berkenaan dengan perang Badar Kubra yang terjadi pada tahun kedua hijrah. Peperangan ini sangat penting kerana merupakan peristiwa yang menentukan jalan sejarah Perkembangan Islam. Pada waktu itu umat Islam dengan berkekuatan kecil untuk pertama kali dapat mengalahkan kaum musyrikin yang berjumlah besar dan memiliki perlengkapan yang cukup dan mereka dalam peperangan ini memperoleh harta rampasan perang yang tidak sedikit. Oleh sebab itu, timbullah masalah bagaimana membahagikan harta-harta rampasan perang itu, maka kemudian Allah menurunkan ayat pertama dari surah ini.

## Isi kandungan
# Keimanan: Allah selalu menyertai orang-orang yang beriman dan melindungi mereka; menentukan hukum-hukum agama itu hanyalah hak Allah; jaminan Allah terhadap kemenangan umat yang beriman; 'inayat Allah terhadap orang-orang yang bertawakal; hanyalah Allah yang dapat mempersatukan hati orang yang beriman; tindakan-tindakan dan hukum-hukum Allah didasarkan atas kepentingan umat manusia; adanya malaikat yang menolong kaum muslimin dalam perang Badar; adanya gangguan-gangguan syaitan pada orang-orang mukmin dan tipu daya mereka pada orang-orang musyrikin; syirik adalah dosa berat. 
# Hukum-hukum: Aturan pembahagian harta rampasan perang; kebolehan memakan harta rampasan perang; larangan lari/mundur dalam peperangan; hukum mengenai tawanan perang pada permulaan Islam; kewajipan taat kepada pimpinan dalam perang; keharusan mengusahakan perdamaian; kewajipan mempersiapkan diri dengan segala alat perlengkapan perang; ketahanan mental, sabar dan tawakal serta mengingat Allah dalam peperangan; tujuan perang dalam Islam; larangan khianat kepada Allah dan Rasul serta amanatnya; larangan mengkhianati perjanjian. 
# Kisah-kisah: Keengganan beberapa orang Islam mengikuti perang Badar, suasana kaum muslimin pada waktu perang Badar, sebelumnya, sesudahnya dan waktu perang berlangsung; keadaan Nabi Muhammad SAW  sebelum hijrah serta permusuhan kaum musyrikin terhadap beliau; orang yahudi membatalkan perjanjian damai dengan Nabi Muhammad s.a.w.; kisah keadaan orang kafir musyrikin dan Ahli Kitab serta keburukan orang-orang munafik. 
# Dan lain lain: Pengertian iman, tanda-tandanya dan sifat-sifat orang yang beriman; sunnatullah pada seseorang dan masyarakat.

## Pautan luar
Dengar bacaan di sini

## Rujukan
* Mukaddimah Al Qur'an versi terjemahan Jabatan Agama Republik Indonesia
Surah Hud

**Surah Huud** **(سورة هود)** adalah surah ke-11 dalam al-Quran dan termasuk golongan surah-surah Makkiyyah. Surah ini terdiri daripada 123 ayat diturunkan sesudah surah Yunus. Surah ini dinamai surah Huud kerana ada hubungannya dengan terdapatnya kisah Nabi Huud a.s. dan kaumnya dalam surah ini terdapat juga kisah-kisah Nabi yang lain, seperti kisah Nuh a.s., Saleh a.s., Ibrahim a.s., Luth a.s., Syuaib a.s. dan Musa a.s. 

## Isi kandungan
# Keimanan: Adanya Arasy Allah; kejadian alam dalam 6 tahap; adanya golongan-golongan manusia di hari kiamat. 
# Hukum-hukum: Agama membolehkan berhias dan memakai perhiasan asalkan tidak berlebih-lebihan; tidak boleh berkelakuan sombong; tidak boleh mendoa atau mengharapkan sesuatu yang tidak mungkin menurut sunnah Allah. 
# Kisah-kisah: Kisah Nuh a.s. dan kaumnya; kisah Huud a.s. dan kaumnya; kisah Soleh a.s. dan kaumnya; kisah Ibrahim a.s. dan kaumnya; kisah Syuaib a.s. dan kaumnya; kisah Luth a.s. dan kaumnya; kisah Nabi Musa a.s. dan kaumnya. 
# Dan lain-lain: Pelajaran-peIajaran yang diambil dari kisah-kisah para nabi; air sumber segala kehidupan; solat itu memperkuat iman; sunnah Allah yang berhubungan dengan kebinasaan suatu kaum.

## Pautan luar
* Surah Hud MP3
Dengar bacaan di sini
Surah Yusuf

**Surah Yusuf** **(سورة يوسف)** adalah surah ke-12 dalam Al-Quran dan terdiri atas 111 ayat. Surah ini termasuk golongan surah-surah Makkiyyah kerana diturunkan di Makkah sebelum hijrah. Surah ini dinamakan surah Yusuf adalah kerana menitikberatkan isinya mengenai riwayat Nabi Yusuf a.s. . Riwayat tersebut adalah  salah satu di antara cerita ghaib yang diwahyukan kepada Nabi Muhammad s.a.w. sebagai mukjizat . Menurut riwayat Al Baihaqi dalam kitab Ad Dalail bahawa segolongan orang Yahudi memeluk agama Islam selepas mereka mendengar cerita Yusuf a.s. ini kerana ia sesuai dengan cerita-cerita yang mereka ketahui. Dari cerita nabi Yusuf a.s. ini, Nabi Muhammad s.a.w. mengambil unsur pengajaran yang banyak dan merupakan penghibur terhadap beliau dalam menjalankan tugasnya.

## Isi kandungan
# Keimanan: Kenabian Yusuf a.s. dan mukjizat-mukjizatnya; ketentuan yang berhubungan dengan keagamaan adalah hak Allah semata-mata; qadak Allah tak dapat diubah; para rasul semuanya lelaki. 
# Hukum-hukum: Keharusan merahsiakan sesuatu untuk menghindari fitnah; barang dan anak temuan wajib dipelihara dan tidak boleh dibiarkan; boleh melakukan helah yang tidak merugikan orang lain untuk memperoleh sesuatu kemaslahatan. 
# Kisah-kisah: Riwayat Nabi Yusuf a.s. bersaudara dengan orang tua mereka Yaakub a.s. 
# Dan lain-lain: Beberapa unsur teladan yang mulia yang dapat diambil dari cerita Yusuf a.s: persamaan antara agama para nabi ialah tauhid.

## Pautan luar
Dengar bacaan di sini
Surah Ar-Ra’d

**Surah Ar Ra'd** **(سورة الرعد)** adalah surah ke-13 dalam al-Quran dan terdiri atas 43 ayat. Surah ini termasuk golongan surah Maddaniah. Surah ini dinamakan Ar Ra'd yang bererti guruh (petir) kerana dalam ayat 13 ini Allah berfirman yang ertinya "Dan guruh itu bertasbih sambil memuji-Nya", menunjukkan sifat kesucian dan kesempurnaan Allah SWT. Dan lagi sesuai dengan sifat Al-Quran yang mengandungi ancaman dan harapan, maka demikian pulalah halnya bunyi guruh itu menimbulkan kecemasan dan harapan kepada manusia. Isi yang terpenting dari surah ini ialah bahawa bimbingan Allah kepada makhluk-Nya bertalian erat dengan hukum sebab dan akibat. Bagi Allah SWT tidak ada pilih kasih dalam menetapkan hukuman. Balasan atau hukuman adalah akibat dan ketaatan atau keingkaran terhadap hukum Allah. 

## Isi kandungan
# Keimanan: Allah yang menciptakan alam semesta serta mengaturnya; ilmu Allah meliputi segala sesuatu; adanya malaikat yang selalu memelihara manusia yang datang silih berganti, iaitu malaikat Hafazhah; hanya Allah yang menerima doa dari hamba-Nya; memberi taufiq hanya hak Allah, sedang tugas rasul menyampaikan agama Allah. 
# Hukum-hukum: Manusia dilarang mendoakan yang pelik-pelik untuk dirinya; kewajipan mencegah perbuatan-perbuatan yang mungkar. 
# Kisah-kisah: Kisah pengalaman nabi-nabi zaman dahulu. 
# Dan lain-lain: Beberapa sifat yang terpuji; perumpamaan bagi orang-orang yang menyembah berhala dan orang-orang yang menyembah Allah; Allah tidak mengubah nasib sesuatu bangsa sehingga mereka mengubah keadaan mereka sendiri.

## Pautan luar
Dengar bacaan di sini
Surah Ibrahim

**Surah Ibrahim** **(سورة إبراهيم)** adalah surah ke-14 dalam al-Quran. Surah ini terdiri atas 52 ayat dan termasuk golongan surah Makkiyyah kerana diturunkan di Makkah sebelum Hijrah. Dinamakan Ibrahim kerana surah ini mengandungi doa Nabi Ibrahim a.s. iaitu ayat 35 sampai dengan 41. Isi doa ini ialah : permohonan agar keturunannya mendirikan solat, dijauhkan dari menyembah berhala-berhala dan agar Makkah dan daerah sekitarnya menjadi daerah yang aman dan makmur. Doa Nabi Ibrahim AS ini telah diperkenankan oleh Allah SWT sebagaimana telah terbukti keamanannya sejak dahulu sampai sekarang. Doa tersebut dipanjatkan beliau ke hadirat Allah SWT sesudah selesai membina Kaabah bersama puteranya Ismail, di dataran tanah Makkah yang tandus.

## Isi kandungan
# Keimanan: Al Quran adalah pembimbing manusia ke jalan Allah; segala sesuatu dalam alam ini kepunyaan Allah; keingkaran manusia terhadap Allah tidaklah mengurangi kesempurnaan-Nya; nabi-nabi membawa mukjizat atas keizinan Allah semata-mata; Allah kuasa mematikan manusia dan membangkitkannya kembali dalam bentuk baru; ilmu Allah meliputi yang lahir dan yang batin. 
# Hukum-hukum: Perintah mendirikan solat dan menafkahkan sebahagian harta baik secara rahsia maupun secara terang-terangan. 
# Kisah-kisah: Kisah Nabi Musa a.s. dengan kaumnya, serta kisah para rasul zaman dahulu. 
# Dan lain-lain: Sebabnya rasul-rasul diutuskan dengan bahasa kaumnya sendiri; perumpamaan tentang perbuatan dan perkataan yang hak dengan yang batil; kejadian langit dan bumi mengandungi hikmah-hikmah; pelbagai nikmat Allah kepada manusia dan janji Allah kepada hamba-hamba yang mensyukuri-Nya.

## Pautan luar
Dengar bacaan di sini
Surah Al-Hijr

**Surah Al Hijr** **(سورة الحجر)** adalah surah ke-15 dalam al-Quran. Surah ini mempunyai 99 ayat dan termasuk dalam golongan surah Makkiyyah. In disebabkan oleh surah ini diturunkan di Makkah sebelum hijrah. Al Hijr adalah nama sebuah daerah pergunungan yang didiami oleh Kaum Tsamud pada zaman dahulu yang terletak di pinggir jalan antara Madinah dan Syam (Syria). Nama surah ini diambil daripada nama daerah pergunungan itu.  Surah ini berkisar mengenai kaum Tsamud yang diceritakan pada ayat 80 sampai dengan 84 yang telah dibinasakan oleh Allah SWT, kerana tidak mempercayai Nabi Soleh a.s. dan berpaling daripada ayat-ayat Allah. Dalam surah ini terdapat juga kisah-kisah kaum yang lain yang telah dibinasakan oleh Allah seperti kaum Luth A.S. dan kaum Syuaib A.S.. Secara kesimpulannya, pengajaran yang dapat diungkapkan ialah  orang-orang yang menentang ajaran rasul-rasul akan mengalami kehancuran berdasarkan kisah-kisah yang terdapat dalam al-Quran. 

## Isi kandungan
# Keimanan: Kepastian nasib suatu bangsa hanya di tangan Allah; Allah menjamin kemurnian Al Quran sepanjang masa; alam malaikat (langit) sentiasa dipelihara daripada syaitan; kadar rezeki yang diberikan kepada manusia sesuai dengan hikmah kebijaksanaan Allah; Allah memelihara hamba-Nya yang mendapat taufik dan hidayah daripada godaan syaitan; Allah di samping bersifat pengampun dan penyayang juga mengazab orang-orang yang ingkar; manusia dihimpun pada hari kiamat. 
# Hukum-hukum: Larangan terhadap homoseksual; kewajipan melakukan ibadah seumur hidup; larangan menginginkan harta orang kafir; perintah kepada Nabi Muhammad SAW agar melakukan dakwah secara terang-terangan; larangan berputus asa terhadap rahmat Allah. 
# Kisah-kisah: Nabi Ibrahim a.s. dengan kaumnya; Nabi Luth a.s. dengan kaumnya; kaum Syuaib dan kaum Soleh a.s. (Tsamud). 
# Dan lain-lain: Kejadian-kejadian dalam alam ini menunjukkan kebesaran Allah; kejadian alam dan isinya mengandungi seribu satu hikmah; asal kejadian Nabi Adam a.s.

## Pautan luar
Dengar bacaan di sini
https://tafsirsunnah.me/category/surah-015-al-hijr/
Surah An-Nahl

**Surah An Nahl** **(سورة النحل)** adalah surah ke-16 dalam al-Quran. Surah ini terdiri atas 128 ayat, termasuk golongan surah Makkiyyah. Surah ini dinamakan An Nahl yang bererti lebah kerana di dalamnya, terdapat firman Allah SWT dalam ayat 68 yang ertinya : "Dan Tuhanmu mewahyukan kepada lebah". Lebah adalah makhluk Allah yang banyak memberi manfaat dan kenikmatan kepada manusia. Ada persamaan antara madu yang dihasilkan oleh lebah dengan Al Quranul Karim. Madu berasal dari pelbagai sari bunga dan menjadi penawar bagi berbagai-bagai jenis penyakit manusia (lihat ayat 69). Sedang Al Quran mengandungi intisari dari kitab-kitab yang telah diturunkan kepada Nabi-nabi zaman dahulu ditambah dengan ajaran-ajaran yang diperlukan oleh semua bangsa sepanjang masa untuk mencapai kebahagiaan dunia dan akhirat. (Lihat surah (10) Yunus ayat 57 dan surah (17) Al Isra' ayat 82). Surah ini dinamakan pula "An Ni'am" bererti nikmat-nikmat, kerana di dalamnya Allah menyebutkan pelbagai jenis nikmat untuk hamba-hamba-Nya. 

## Isi kandungan
# Keimanan: Kepastian adanya hari kiamat; keesaan Allah; kekuasaan-Nya dan kesempurnaan ilmu-Nya serta dalil-dalilnya; pertanggungan jawab manusia kepada Allah terhadap segala apa yang telah dikerjakannya. 
# Hukum-hukum: Beberapa hukum tentang makanan dan minuman yang diharamkan dan yang dihalalkan; kebolehan memakai perhiasan-perhiasan yang berasal dari dalam laut seperti mutiara; dibolehkan memakan makanan yang diharamkan dalam keadaan terpaksa; kulit dan bulu binatang dari haiwan yang halal dimakan; kewajipan memenuhi perjanjian dan larangan mempermainkan sumpah; larangan membuat-buat hukum yang tak ada dasarnya; perintah membaca isti'aadzah (*a'uudzubillahi minasyaithaanirrajiim* = aku berlindung kepada Allah dari syaitan yang terkutuk); larangan membalas seksa melebihi seksa yang diterima. 
# Kisah-kisah: Nabi Ibrahim a.s. 
# Lain-lain: Asal kejadian manusia; madu adalah untuk kesihatan manusia; nasib pemimpin-pemimpin palsu di hari kiamat; pandangan orang Arab zaman Jahiliyah terhadap anak perempuan; ajaran moral di dalam Islam; kaedah dakwah dalam Islam.

## Pautan luar
Tafsir Surah 016: an-Nahl

Dengar bacaan di sini
Surah Yunus

**Surah Yunus** **(سورة يونس)** adalah surah ke-10 dalam al-Quran, surah ini mempunyai 109 ayat dan termasuk golongan surah-surah Makkiyyah kecuali ayat 40, 94, 95, yang diturunkan pada masa Nabi Muhammad SAW berada di Madinah. Surat ini dinamai surah Yunus kerana dalam surah ini terutama ditampilkan kisah Nabi Yunus a.s. dan pengikut-pengikutnya yang teguh imannya. 

## Isi kandungan
# Keimanan: Al Quran bukanlah sihir, Allah mengatur alam semesta dari Arasy-Nya; syafaat hanyalah dengan izin Allah; Wali-wali Allah; wahyu Allah yang menerangkan perkara ghaib kepada manusia; Allah menyaksikan dan mengamati perbuatan hamba-hamba-Nya di dunia; Allah tidak mempunyai anak. 
# Hukum: Menentukan perhitungan tahun dan waktu dengan perjalanan matahari dan bulan; hukum mengada-adakan sesuatu terhadap Allah dan mendustakan ayat-ayatNya. 
# Kisah-kisah:Kisah Nabi Nuh a.s. dengan kaumnya; Nabi Musa dengan Fir'aun dan tukang-tukang sihir; kisah Bani Israil setelah ke luar dari negeri Mesir; Nabi Yunus a.s. dengan kaumnya. 
# Dan lain-lain: Manusia ingat kepada Allah pada waktu kesukaran dan lupa pada waktu senang; keadaan orang-orang baik dan orang-orang jahat pada hari kiamat; Al Quran tidak dapat ditandingi; rasul hanya menyampaikan risalah.

## Rujukan
* Mukaddimah Al Qur'an versi terjemahan Jabatan Agama Republik Indonesia

## Pautan luar
*Dengar bacaan di sini
*Surah Yunus
Surah Al-Israa’

**Surah Al Israa**' (**سورة الإسرا**) adalah surah yang ke-17 dalam Al Qur'an. Surah ini mempunyai 111 ayat dan termasuk golongan surah-surah Makkiyyah. Surah ini dinamai dengan Al Israa' yang bererti "memperjalankan pada waktu malam ". Surah ini berhubung dengan peristiwa Israa' Nabi Muhammad SAW. di Masjidil Haram di Makkah ke Masjid al-Aqsa di Baitulmaqdis (Palestin) yang dicantumkan pada ayat pertama dalam surah ini. Surah ini dinamakan pula dengan nama **Surah Bani Israil** berkaitan dengan percakapan pada ayat ke-2 sampai ayat ke-8 dan kemudian d akhir surah ini iaitu pada ayat 101 sampai dengan ayat 104 dimana Allah menyebutkan mengenai Bani Israil yang selepas menjadi sebuah bangsa yang kuat lagi besar lalu menjadi bangsa yang terhina kerana menyimpang dari ajaran Allah S.W.T.. Dikaitkan dengan kisah Israa' dengan riwayat Bani Israil pada surah ini, memberikan peringatan bahawa umat Islam akan mengalami keruntuhan seperti  Bani Israil apabila meninggalkan ajaran-ajaran agama. 

## Isi kandungan
# Keimanan: Allah tidak mempunyai anak ataupun dilahirkan ataupun diciptakan ataupun malaikat; Allah pasti memberi rezeki kepada manusia; Allah mempunyai nama-nama yang paling baik; Al-Quran adalah wahyu dan Allah yang memberikan petunjuk, penawar dan rahmat bagi orang-orang yang beriman; Adanya padang Mahsyar dan hari kebangkitan. 
# Hukum-hukum: Larangan-larangan Allah tentang: penguguran anak ; berzina, mempergunakan harta anak yatim kecuali dengan cara yang dibenarkan agama; bersopan melalui pertuturan, perbuatan dan adab terhadap ibu bapa. Perintah Allah tentang: menunaikan janji dan menyempurnakan timbangan, melakukan ibadah solat mengikut waktunya. 
# Kisah-kisah: Kisah Israa' Nabi Muhammad SAW, beberapa kisah tentang Bani Israil. 
# Dan lain-lain: Tanggungjawab manusia masing-masing terhadap amalan dan perbuatannya; beberapa faktor yang menyebabkan kebangunan dan kehancuran sesuatu umat; petunjuk-petunjuk tentang adab pergaulan dengan orang tua, tetangga dan masyarakat; manusia makhluk Allah S.W.T. yang mulia akan tetapi manusia itu mempunyai kelemahan seperti suka ingkar, putus asa dan terburu-buru; serta persoalan mengenai roh.

## Pautan luar
Dengar bacaan di sini
Surah Maryam

**Surah Maryam** **(سورة مريم)** adalah surah ke-19 dalam al-Quran. Surah ini mengandungi 98 ayat dan termasuk golongan surah Makkiyyah kerana hampir seluruh ayatnya diturunkan sebelum Nabi Muhammad SAW hijrah ke Madinah, bahkan sebelum sahabat-sahabat beliau hijrah ke negeri Habsyah. Menurut riwayat Ibnu Mas'ud, Ja'far bin Abi Thalib membacakan permulaan surah Maryam ini kepada raja Najasyi dan pengikut-pengikutnya pada waktu dia turut serta hijrah bersama-sama sahabat-sahabat yang lain ke negeri Habsyah.

Surah ini dinamai Maryam, kerana surah ini mengandungi kisah Maryam (atau Maria dalam agama kristian), ibu  Nabi Isa a.s.. Surah ini menceritakan kelahiran yang ajaib, di mana Maryam melahirkan Isa a.s. sedang belum mengahwini dengan mana-mana laki-laki. Kelahiran Isa a.s. tanpa ayah, merupakan suatu bukti kekuasaan Allah SWT. Pengutaraan kisah Maryam sebagai kejadian yang luar biasa dan ajaib dalam surah ini, diawali dengan kisah kejadian ajaib lainnya, iaitu dikabulkannya doa nabi Zakaria a.s. oleh Allah SWT, di mana ia ingin dianugerahi seorang putera sebagai pewaris dan pelanjut cita-cita dan kepercayaannya, sedang usianya sudah sangat tua dan isterinya adalah wanita yang mandul.

## Isi kandungan

# Keimanan: Allah berbuat sesuatu menurut yang dikehendaki-Nya sekali pun ia menyimpang dan hukum-hukum alam; Isa a.s. bukan anak Allah kerana mustahil Allah mempunyai anak; Jibril a.s., turun kepada rasul-rasul membawa wahyu atas perintah Allah; pada hari kiamat orang kafir menghadap Allah dengan sendirinya, semua manusia akan menghadap Tuhan sebagai hamba. 
# Kisah-kisah: Allah mengabulkan doa Zakaria a.s. untuk memperolehi anak; kisah kelahiran Isa a.s. tanpa ayah; kisah Ibrahim a.s. dengan bapanya; Musa AS seorang yang dipilih oleh Allah; Ismail a.s. seorang yang benar dalam janjinya; Idris a.s. seorang yang sangat kuat kepercayaannya. 
# Dan lain-lain: Ancaman terhadap orang yang meninggalkan solat dan mengikuti hawa nafsunya serta khabar gembira untuk orang-orang yang telah taubat dan mengerjakan amal-amal yang soleh; keadaan di syurga; membiarkan orang yang sesat setelah diberi petunjuk bergelimang dalam kesesatannya adalah sunnah Allah.

Surah Maryam juga baik utk ibu-ibu mengandung, menguatkan rahim dan membantu perkembangan otak janin menjadi genius dan cergas. Insya-Allah.

## Pautan luar
Dengar bacaan di sini
Surah Taahaa

**Surah Taahaa** **(سورة طه)** adalah surah ke-20 dalam al-Quran. Surah ini terdiri atas 135 ayat, diturunkan setelah Surah Maryam dan termasuk golongan surah-surah Makkiyyah. Surah ini dinamai Thaahaa, diambil ayat pertama surat ini. Sebagaimana juga yang lazim terdapat pada surah-surah yang memakai huruf-huruf abjad pada permulaannya, di mana huruf tersebut seakan-akan merupakan pemberitahuan Allah SWT kepada orang-orang yang membacanya, bahawa sesudah huruf itu akan dikemukakan hal-hal yang sangat penting diketahui, maka demikian pula halnya dengan ayat-ayat yang terdapat sesudah huruf thaahaa dalam surat ini. Allah menerangkan bahawa Al Quran merupakan peringatan bagi manusia, wahyu dari Allah, Pencipta semesta alam. Kemudian Allah menerangkan kisah beberapa orang nabi; akibat-akibat yang telah ada akan dialami oleh orang-orang yang percaya kepada Allah dan orang-orang yang mengingkari-Nya, baik di dunia mahupun di akhirat. 

## Isi kandungan
# Keimanan: Al-Quran adalah peringatan bagi manusia terutama bagi orang-orang yang bertakwa; Musa a.s.  menerima secara langsung wahyu dari Allah, tanpa perantaraan Jibril; Allah menguasai 'Arsy, mengetahui sesuatu yang samar dan yang lebih samar; keadaan orang berdosa dihimpunkan di hari kiamat; syafaat tidak bermanfaat pada hari kiamat, kecuali syafa'at dari orang-orang yang dapat keizinan dari Allah. 
# Hukum-hukum: Perintah mengerjakan solat dan keutamaan waktu-waktunya; kewajipan menyuruh keluarga melakukan solat. 
# Kisah-kisah: Kisah Musa a.s. dan Harun a.s. dalam menghadapi Fir'aun dan Bani Israil, kisah Nabi Adam a.s. dan iblis. 
# Dan lain-lain: Perintah Allah kepada Nabi Muhammad SAW supaya dia meminta tambahan ilmu kepada Allah sekalipun sudah menjadi rasul; Allah tidak akan mengazab sesuatu kaum sebelum diutus rasul kepada mereka; jangan terpengaruh oleh kesenangan kehidupan dunia. 

## Pautan luar
Bacaan dan terjemahan serta audio surah Taha

Dengar bacaan di sini
Surah Al-Anbiyaa’

**Surah Al Anbiyaa' ** **(سورة الأنبياء)** adalah surah ke-21 dalam Al Qur'an. Surah yang terdiri atas 112 ayat ini termasuk golongan surah Makkiyyah. Nama *al anbiyaa' * (bahasa arab:nabi-nabi) digunakan kerana surah ini mengutarakan kisah beberapa orang nabi. Permulaan surah Al Anbiyaa' menegaskan bahawa manusia lalai dalam menghadapi hari hisab, kemudian berhubung adanya pengingkaran kaum musyrik Mekkah terhadap wahyu yang dibawa Nabi Muhammad SAW. maka ditegaskan Allah, sekali pun nabi-nabi itu manusia biasa, akan tetapi masing-masing mereka adalah manusia yang membawa wahyu yang pokok ajarannya adalah tauhid, dan keharusan manusia menyembah Allah, Tuhan Penciptanya. Orang yang tidak mahu mengakui kekuasaan Allah dan mengingkari ajaran yang dibawa oleh nabi-nabi itu, akan diazab Allah didunia dan di akhirat nanti. Kemudian dikemukakan kisah beberapa orang nabi dengan umatnya. Akhirnya surah itu ditutup dengan seruan agar kaum musyrik Mekah percaya kepada ajaran yang dibawa Muhammad SAW supaya tidak mengalami apa yang telah dialami oleh umat-umat yang dahulu.

## Isi kandungan
# Keimanan: Para nabi dan para rasul itu selamanya diangkat Allah dari jenis manusia; langit dan bumi akan binasa kalau ada Tuhan selain Allah; semua Rasul membawa ajaran tauhid dan keharusan manusia menyembah Allah; tiap-tiap yang bernyawa akan merasakan mati; ujian dari Allah kepada manusia ada yang berupa kebaikan dan ada yang berupa keburukan; hari kiamat datangnya dengan tiba-tiba. 
# Kisah-kisah: Kisah Nabi Ibrahim a.s (ajakan Ibrahim a.s kepada bapanya untuk menyembah Allah, bantahan Ibrahim terhadap kaumnya yang menyembah berhala-berhala, bantahan lbrahim a.s. terhadap Namrud yang menganggap dirinya Tuhan), kisah Nabi Nuh a.s., kisah Nabi Daud a.s., dan Nabi Sulaiman a.s; kisah Nabi Ayub a.s.; kisah Nabi Yunus a.s.; kisah Nabi Zakaria a.s. 
# Dan lain-lain: Karunia Al Quran; tuntutan kaum musyrikin kepada Nabi Muhammad saw untuk mendatangkan mukjizat yang lain dari Al Quran ; kehancuran suatu umat adalah kerana kezalimannya; Allah menciptakan langit dan bumi beserta hikmatnya; soal jawab antara berhala dan penyembahnya dalam neraka; timbulnya Ya'juj dan Ma'juj sebagai tanda-tanda kedatangan hari kiamat; bumi akan diwariskan kepada hamba Allah yang dapat memakmurkannya; kejadian alam semesta;

## Rujukan
* Mukaddimah Al-Quran versi terjemahan Jabatan Agama Republik Indonesia

## Pautan luar
Dengar bacaan di sini
Surah Al-Hajj

**Surah Al Hajj** **(سورة الحج)** adalah surah ke-22 dari al-Quran dan terdiri dari 78 ayat. Sebahagian ayat dari surah ini diturunkan di Mekkah dan sebahagian lagi di Madinah, oleh sebab demikian, para ahli tafsir berselisih pendapat mengenai golongan surah ini sama ada (Makkiyah atau Madaniyah)

Surah ini dinamai surah *Al Hajj*, kerana surah ini mengemukakan hal-hal yang berhubungan dengan ibadah haji, seperti ihram, tawaf, sa'i, wuquf di Arafah, mencukur rambut, syiar-syiar Allah, faedah-faedah dan hikmah-hikmah disyar'atkannya haji. Ditegaskan pula bahawa ibadat haji itu telah disyariatkan pada masa Nabi Ibrahim a.s., dan Ka'bah didirikan oleh Nabi Ibrahim a.s. bersama puteranya Nabi Ismail a.s.

Menurut Al Ghaznawi, surah Al Hajj termasuk antara surah yang ajaib, diturunkan pada malam dan pada siang hari, dalam musafir dan dalam keadaan tidak musafir, ada ayat-ayat yang diturunkan di Mekah dan ada pula yang diturunkan di Madinah, isinya ada yang berhubungan dengan peperangan dan ada pula yang berhubungan dengan perdamaian, ada ayat-ayatnya yang muhkam dan ada pula yang mutasyabihaat. 

## Isi kandungan
# Keimanan: Keimanan tentang adanya kebangkitan dan huru-hara hari kiamat; dari susunan alam semesta dapat diambil bukti- bukti tentang adanya Allah Maha Pencipta. 
# Hukum-hukum: Kewajiban berhaji bagi kaum muslimin dan haji telah disyari'atkan pada masa Ibrahim a.s.; hukum berkata dusta; larangan menyembah berhala; binatang-binatang yang halal dimakan; hukum menghalang-halangi manusia dari jalan Allah dan Masjidil-haram; keizinan berperang untuk mempertahankan diri dan agama; hukum-hukum yang berhubungan dengan haji. 
# Dan lain-lain: Membantah kebenaran tanpa pengetahuan adalah perbuatan yang tercela; tanda-tanda takwa yang sampai ke hati; tiap-tiap agama yang dibawa rasul-rasul sejak dahulu mempunyai syari'at tertentu dan cara melakukannya; pahala orang yang mati dalam berhijrah di jalan Allah; sikap orang-orang kafir bila mendengar ayat-ayat Al Quran; anjuran berjihad dengan sesungguhnya; celaan Islam terhadap orang-orang yang tidak tetap pendiriannya dan selalu mencari keuntungan untuk diri sendiri.

## Rujukan
* Mukaddimah Al-Quran versi terjemahan Jabatan Agama Republik Indonesia

## Pautan luar
Dengar bacaan di sini
Surah Al-Mu’minun

**Surah Al Mu'minuun** **(سورة المؤمنون)** adalah surah ke-23 dari al-Quran, surah ini terdiri atas 118 ayat dan termasuk golongan surah Makkiyyah. Dinamai *Al Mu'minuun*, kerana permulaan ayat ini manerangkan bagaimana seharusnya sifat-sifat orang mukmin yang menyebabkan keberuntungan mereka di akhirat dan ketenteraman jiwa mereka di dunia. Demikian tingginya sifat-sifat itu, hingga ia telah menjadi akhlak bagi Nabi Muhammad s.a.w. 

## Isi kandungan
# Keimanan: Kepastian hari kebangkitan dan hal-hal yang terjadi pada hari kiamat; Allah SWT tidak memerlukan anak . 
# Hukum-hukum: Manusia dibebani sesuai dengan kesanggupannya; rasul-rasul semuanya menyuruh manusia memakan makanan yang halal lagi baik; pokok-pokok agama yang dibawa para nabi adalah sama, hanya syariatnya yang berbeza-beza. 
# Kisah-kisah: Kisah Nabi Nuh a.s.; kisah Nabi Hud a.s. kisah Nabi Musa a.s. dan Nabi Harun a.s.; kisah Nabi Isa a.s. 
# Dan lain-lain: Tujuh perkara yang harus dipenuhi, oleh seorang mukmin yang ingin mendapat keberuntungan hidup di dunia mahupun di akhirat; proses kejadian manusia; tanda-tanda orang yang bersegera kepada kebaikan; nikmat Allah yang dianugerahkan kepada manusia wajib disyukuri.

## Rujukan
* Mukaddimah Al Qur'an versi terjemahan Jabatan Agama Republik Indonesia

## Pautan luar
Dengar bacaan di sini
Surah Asy-Syu’araa

**Asy-Syu'araa**' (, ) adalah surah ke-26 dari Al Qur'an. Surah ini terdiri dari 227 ayat termasuk golongan surah-surah Makkiyyah. Perkataan Asy-Syu'araa (kata jamak dari Asy Syaa'ir yang berarti penyair) di;ambil dari perkataan *Asy Syuaraa' * yang terdapat pada ayat 224, iaitu pada bahagian terakhir surah ini, di kala Allah  SWT. Secara khusus menyebutkan kedudukan para penyair Arab di zaman jahiliyah. Para penyair-penyair itu mempunyai sifat-sifat yang jauh berbeza dengan para rasul-rasul; mereka diikuti oleh orang-orang yang sesat dan mereka suka memutar belitkan lidah dan mereka tidak mempunyai pendirian, perbuatan mereka tidak sesuai dengan tidak mempunyai pendirian, perbuatan mereka tidak sesuai dengan apa yang mereka ucapkan. Sifat-sifat yang demikian tidaklah sekali-kali terdapat pada rasul-rasul. Oleh sebab demikian, tidak patut Nabi Muhammad s.a.w. dituduh sebagai penyair dan Al Quran dituduh sebagai syair kerana Al Quran adalah wahyu Allah dan bukan buatan manusia.

## Isi kandungan
# Keimanan: Jaminan Allah akan kemenangan perjuangan rasul- rasul-Nya dan keselamatan mereka. Al Quran benar- benar wahyu Allah yang dibawa turun ke dunia oleh Malaikat Jibril a.s. (Ruuhul amiin); hanya Allah yang wajib disembah. 
# Hukum-hukum: Keharusan memenuhi takaran dan timbangan; larangan mengubah syair yang berisi cacian-cacian, kurafat- kurafat, dan kebohongan-kebohongan. 
# Kisah-kisah: Kisah-kisah Nabi Musa a.s. dengan Fir'aun; kisah Nabi Ibrahim a.s. dengan kaumnya; kisah Nabi Nuh a.s. dengan kaumnya; kisah Nabi Shaleh a.s. dengan kaumnya (Tsamud); kisah Nabi Hud a.s. dengan kaumnya (Ad), kisah Nabi Luth a.s. dengan kaumnya; kisah Nabi Syu'aib a.s. dengan penduduk Aikah. 
# Dan lain-lain: Kebinasaan suatu bangsa atau umat disebabkan mereka meninggalkan petunjuk-petunjuk agama; tumbuh-tumbuhan yang beraneka ragam dan perobahan-perobahannya adalah bukti adanya Tuhan Yang Maha Esa; petunjuk-petunjuk Allah bagi pemimpin agar berlaku lemah lembut terhadap pengikut-pengikutnya; turunnya kitab Al Quran dalam bahasa Arab sudah disebut dalam kitab- kitab suci dahulu. 

## Nota


## Rujukan
* Mukaddimah Al Qur'an versi terjemahan Jabatan Agama Republik Indonesia

## Pautan luar
* Audio bacaan surah Asy-Syu'araa
Surah al-Nur

**Surah al-Nur**  **(سورة النّور)** adalah surah ke-24 dari Al Qur'an. Surah ini terdiri atas 64 ayat, dan termasuk golongan surah-surah Madaniyah. Dinamai An Nuur yang bererti Cahaya yang diambil dari kata *An Nuur* yang terdapat pada ayat ke 35. Dalam ayat ini, Allah s.w.t. menjelaskan tentang Nuur Ilahi, iaitu Al Quran yang mengandungi petunjuk-petunjuk. Petunjuk-petunjuk Allah itu, merupakan cahaya yang terang benderang menerangi alam semesta. Surah ini sebahagian besar isinya memuat petunjuk- petunjuk Allah yang berhubungan dengan soal kemasyarakatan dan rumah tangga. 

## Isi kandungan
# Keimanan: Kesaksian lidah dan anggota-anggota atas segala perbuatan manusia pada hari kiamat; hanya Allah yang menguasai langit dan bumi; kewajiban rasul, hanyalah menyampaikan agama Allah; iman merupakan dasar daripada diterimanya amal ibadah. 
# Hukum-hukum: Hukum-hukum sekitar masalah Zina, li'an dan adab-adab pergaulan di luar dan di dalam rumah tangga. 
# Kisah-kisah: Cerita tentang berita bohong terhadap Ummul Mu'minin 'Aisyah r.a. (Qishshatul Ifki). 
# Dan lain-lain: Janji Allah kepada kaum muslimin yang beramal soleh.

## Rujukan

* Mukaddimah Al Qur'an versi terjemahan Jabatan Agama Republik Indonesia

## Pautan luar
Dengar bacaan di sini